เงินบาทเปิด 30.83/90 บาท
ธนาคารกรุงเทพ รายงาน เงินบาทเปิด 30.83/90 แนวโน้มอ่อนค่าต่อ นักลงทุน เทขายสินทรัพย์เสี่ยง
14 ต.ค. 2554

ธนาคารกรุงเทพ รายงาน เงินบาทเปิด 30.83/90 แนวโน้มอ่อนค่าต่อ นักลงทุน เทขายสินทรัพย์เสี่ยง
นักบริหารเงินจากธนาคารกรุงเทพ เปิดเผยว่า เงินบาทเปิดตลาดเช้านี้อยู่ที่ระดับ 30.83/90 บาท/ดอลลาร์ อ่อนค่าลงเล็กน้อยจากเย็นวานนี้ที่ปิดตลาดที่ระดับ 30.82/86 บาท/ดอลลาร์
เงินบาทวันนี้มีแนวโน้มอ่อนค่าลง เนื่องจากช่วงนี้นักลงทุนต่างเทขายสินทรัพย์เสี่ยงออกมา หลังจากที่ทางการยุโรปออกมาเตือนว่า การจะทำให้เอกชนยอมรับผลการขาดทุนจากตราสารหนี้ และถือครองตราสารหนี้ในยูโรโซนอาจจะสร้างความเสียหายและส่งผลกระทบต่อภาคธนาคารในยุโรปด้วย ประกอบกับเมื่อวาน S&amp;P ปรับลดอันดับความน่าเชื่อถือของธนาคาร 10 แห่งในสเปน
"ส่วนปัจจัยในประเทศจากสถานการณ์น้ำท่วมรุนแรงในหลายจังหวัดของประเทศ มีผลบ้างหลังโรงงานปิดค่อนข้างเยอะ ทำให้วอลุ่มในประเทศค่อนข้างจะหายไป" นักบริหารเงิน ระบุ
ส่วนความเคลื่อนไหวของค่าเงินสกุลหลักต่างประเทศช่วงเปิดตลาดเช้านี้ เงินเยนอยู่ที่ 76.69/77.00 เยน/ดอลลาร์ ส่วนเงินยูโรอยู่ที่ 1.3737/3791 ดอลลาร์/ยูโร
นักบริหารเงิน คาดว่า วันนี้เงินบาทจะเคลื่อนไหวอยู่ในกรอบ 30.80-31.00 บาท/ดอลลาร์